Mens vognmændene spærrer til- og frakørsler til motorveje, sejler fiskerne konvoj ind til Hirtshals Havn som støtte.

Morgentrafikken er ramt af en demonstration . For vognmænd spærrer vejene i protest mod vejafgiften, som rammer de tunge køretøjer. Men, de står ikke alene i protesten. For mens vognmændene demonstrerer til lands, demonstrerer fiskerne til vands. Som opbakning er fiskere på Hirtshals havn mødtes for at sejle konvoj ind til havnen, det oplyser Nordsøposten.dk. Her er fiskere fra flere danske havne - helt fra Nexø og Lemvig - samlet for at bakke op om vognmændene. På trods af, at en borger lagde et billede på Facebook og mente, at fiskernes samlede sig for at blokere indsejlingen, så ser det ikke ud til at demonstrationen bliver så voldsom. Herunder forklares CO2-afgiften: Står ikke alene Fiskerne er selv ramt af en afgift, som får konsekvenser for deres erhverv - en CO2-afgift. Samtidig påvirker vejafgiften også deres erhverv, da det for dem bliver endnu dyrere at få transporteret fisk til eksportører. Derfor sympatistrejker de nu med vognmændene. - Nok er nok, for der er lagt alt for mange udgifter og reguleringer på skuldrene af erhvervet, siger en af de lokale på kajen i Hirtshals til Nordsøposten.dk. Fint besøg Ifølge netavisens kilder skulle der være fint besøg i vente for fiskerne til formiddag, når Hjørring Kommunes borgmester, Søren Smalbro (V), kommer på besøg. Han kommer dog ikke i sit erhverv som borgmester, men som formand for fiskeriudvalget hos Kommunernes Landsforening.